text: شمال مشرق میں ، جتیندرسنگھ نے کہاکہ ڈونرکی وزارت نے نوجوانوں کے ذریعہ صنعتوں کی شروعات کے لئے ینگ اسٹارٹ اپس کے سلسلے میں کاروباری پونجی فنڈکی فراہمی کا عمل متعارف کرایاتھا۔ انھوں نے کہاکہ ایسی تجاویز جموں کشمیر میں بھی بروئے کارلائی جاسکتی ہیں تاکہ نوجوانوں کے لئے روزگارکے مواقع پیداہوسکیں ۔ شمال مشرق میں نامیاتی کھیتی کے لئے خصوصی توجہ مرکوز کی گئی ہے اور اس میں سکم کی ریاست کی مدد لی گئی ہے ۔ ساڑی ، کپڑے کی صنعت اور گھریلوصنعتوں کے سلسلے میں جومنی پورمیں موجو د ہیں، انھیں خواتین اور نوجوانوں کے سیلف ، ہیلپ گروپوں کے ذریعہ فروغ دیاجارہاہے ۔ ایسی ہی توجہ جموں وکشمیر میں بھی مرکوز کی جاسکتی ہے انھوں نے گواہاٹی کے دوروزہ عالمی سرمایہ کار سربراہ ملاقات کے اہتمام کابھی حوالہ دیاجس کے نتیجے میں سرکردہ کاروباریوں نے ایک مقام پراکٹھاہوکر،بڑے پیمانے پرسرمایہ کاری کا اعلان کیا جس کے توسط سے شمال مشرقی خطے میں روزگارکے مواقع میں اضافہ ہوگا۔